作者：张艾
词牌/韵律：夜飞鹊・夜飞鹊慢

paragraphs: 霓裳按歌地，凉影参差。
还是佩解江湄。
沧波正洗袜尘恨，流霞空沁铢衣。
盈盈半输笑，向朱阑凝伫，欲诉心期。
碧筒唤酒，恐娇娥、来下瑶池。
未许西风吹断，环步障千重，镇护金猊。
落晚文禽点镜，分香窃翠，却念幽羁。
彩云惊散，暗伤情、不似芳时。
待清歌招些，怜心问的，水杳舟移。